14. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 265 της 29 Μαρτ./4 Απρ. 1973 (ΦΕΚ Α΄ 79) Περί ιδρύσεως εκτάκτων αυτοτελών εδρών και συστάσεως θέσεων Βοηθητικού Διδακτικού Προσωπικού παρά τη Ιατρική Σχολή του Πανεπιστημίου Θεσσαλονίκης. Έχοντες υπ’ όψιν: 1.Τας διατάξεις: α) των παρ. 3 και 4 του άρθρ. 31 του Ν.Δ. 3974/1959 «περί τροποποιήσεως και συμπληρώσεως των περί των Ανωτάτων Εκπαιδευτικών Ιδρυμάτων ισχυουσών διατάξεων», β)του άρθρ. 1 του Ν.Δ. 1016/1971 «περί αναδιοργανώσεως των Υπηρεσιών των Υπουργείων», γ)των άρθρ. 2 (παρ. 6) και 20 του Ν.Δ. 1174/1972 «περί αντικαταστάσεως, τροποποιήσεως και συμπληρώσεως διατάξεών τινων του Ν.Δ. 957/1971 «περί Υπουργικού Συμβουλίου και Υπουργείων». 2.Την υπ’ αριθ. 11020/1972 (ΦΕΚ 465 Β΄) απόφασιν του Πρωθυπουργού. 3.Την υπ’ αριθ. 11300/Δ/1972 (ΦΕΚ 473 Β΄) απόφασιν του Πρωθυπουργού. 4.Την γνώμην της Ιατρικής Σχολής (Συνεδρίαι 8.7.70, 23.3.1971 και 15.6.1971) και της Συγκλήτου (Συνεδρίαι 30.7.1970, 2.6.1971 και 21.7.1971) του Πανεπιστημίου Θεσσαλονίκης. 5.Την υπ’ αριθ. 1026/1972 γνώμην του Ανωτάτου Συμβουλίου Δημοσίων Υπηρεσιών, και 6.Την υπ’ αριθ. 39/1973 γνωμοδότησιν του Συμβουλίου της Επικρατείας, προτάσει των Ημετέρων Υπουργών παρά τω Πρωθυπουργώ, Οικονομικών  Σελ. 512(ζ) Τεύχος Ε83-Σελ. 28 και Εθνικής Παιδείας και Θρησκευμάτων, απεφασίσαμεν και διατάσσομεν: Άρθρ.1.-Ιδρύονται παρά τη Ιατρική Σχολή του Πανεπιστημίου Θεσσαλονίκης αι κάτωθι έκτακτοι αυτοτελείς έδραι: α)Παιδιατρικής Κλινικής, έχουσα ως περιεχόμενον την αύξησιν και διάπλασιν, συγγενείς διαμαρτυρίας ανταλλαγήν της ύλης περί νεογνών και προώρων ως και παθήσεων αυτών, διατροφήν του βρέφους, σωματικήν αγωγήν του βρέφους και του παιδιού, ψυχολογίαν και ανατροφήν του παιδιού, λοιμώδεις νόσους, εμβολιασμόν, νόσους του μεταβολισμού, νόσους του αίματος, παθολογίαν του πεπτικού συστήματος, παθολογίαν του αναπνευστικού συστήματος, παθολογίαν του κυκλοφοριακού συστήματος, παθολογίαν του ουρογεννητικού συστήματος, παθολογίαν του νευρικού συστήματος, παθολογίαν των ενδοκρινών αδένων. Η ανωτέρω έδρα μετατράπηκε σε τακτική και ορίστηκε ως Β΄ έδρα Παιδιατρικής Κλινικής από το άρθρο μόνο Π.Δ. 217/10-15 Μαρτ. 1980 (ΦΕΚ Α΄ 61). β)Αναισθησιολογίας, έχουσα ως περιεχόμενον την Φαρμακολογίαν γενικών και τοπικών αναισθητικών, μεθόδους χορηγήσεως γενικής και περιοχικής αναισθησίας, επιλογήν αναισθησίας αναλόγως προς την πάθησιν του ασθενούς και την εγχείρησιν, προετοιμασίαν του ασθενούς δια την εγχείρησιν και την αναισθησίαν, μεθόδους τεχνητού αερισμού των πνευμόνων, μεθόδους παρακολουθήσεως των ζωτικών λειτουργιών (MONITORING), επείγουσαν μετεγχειρητικήν αναζωογόνησιν, αντιμετώπισιν εντόνου και χρονίου πόνου. Άρθρ.2.-Παρ’ εκάστη των δια του άρθρ. 1 του παρόντος ιδρυομένων εδρών συνιστώνται μία θέσις Επιμελητού, 2 θέσεις Βοηθών και 2 θέσεις Παρασκευαστών Β΄ κατηγορίας, συμφώνως προς τας διατάξεις α) του Α.Ν. 553/1968 «περί του Βοηθητικού Διδακτικού Προσωπικού των Ανωτάτων Εκπαιδευτικών Ιδρυμάτων» (ΦΕΚ 210) και β) του Β.Δ. 413/71 (ΦΕΚ 126). 31.Ε.η (α-β).14 Σχολή Επιστημών Υγείας- Τμήματα Ιατρικής, Φαρμακευτικής 